ເຖິງ​ແມ່ນ​ຈະ​ມີ​ການ​ລົງ​ໂທດ​ຢ່າງ​ແຂງ​ຂັນ ຈາກ​ສຫລ ກໍ​ຕາມ ແຕ່ກໍ ບໍ່ໄດ້​​ມີຮ່ອງຮອຍວ່າ​​ ຈະມີການ​ຍຸ​ຕິ​ວິ​ກິດ​ການ ໃນເວ​ເນ​ຊູ​ເອ​ລາ
ມີການຄາດ​ຫວັງ​ວ່າ ​ທ່ານມາ​ດູ​ໂຣ ຈະຖືກ​ບັງ​ຄັບ​ໃຫ້​ລົງ​ຈາກ​​ອຳ​ນາດໃນ​ໄວໆ​ນີ້…ຍ້ອນ​ມີ​ການ​ລົງ​ໂທດ​ທີ່​ນຳ​ພາ​ໂດຍ​ ສຫລ ແລະ ຄວາມ​ກົດ​ດັນ​ທາງ​ການ​ທູດ ທີ່​ຂ້ອນ​ຂ້າງ​ຈະ​ຈາງ​ລົງ ໃນ​ຂະ​ນະ​ທີ່​ວິ​ກິດ​ການ​ຍັງມີຢູ່​ສືບ​ຕໍ່​ໄປ​.
ສາມເດືອນພາຍຫຼັງທີ່ສະຫະລັດພະຍາຍາມຢ່າງສຸດຂີດ ທີ່ຈະໂຄ່ນລົ້ມປະທານາ ທິບໍດີເວນີຊູເອລາ ທ່ານ ນິໂຄລັສ ມາດູໂຣ, ຜູ້ນຳຜະເດັດການຫົວສັງຄົມນິຍົມ ຍັງກຳອຳນາດນັ້ນຢູ່ ດັ່ງທີ່ນັກຂ່າວແຫ່ງຊາດຂອງວີໂອເອ Brian Padden ລາຍງານ ມານັ້ນ ກໍແມ່ນວ່າ ລັດຖະບານຂອງທ່ານທຣຳອາດຈະຕີລາຄາສູງເກີນໄປວ່າ ການລົງໂທດຢ່າງໜັກຈະໃຊ້ເພື່ອກົດດັນຝ່າຍທະຫານເວນີຊູເອລາໃຫ້ປ່ອຍປະ ລະເລີຍທ່ານມາດູໂຣໄດ້ ແລະຕີລາຄາຕ່ຳເກີນຕໍ່ການຄັດຄ້ານຢູ່ໃນຂົງເຂດຕໍ່ວິທີການ ທີ່ໃຊ້ທະຫານເປັນກຳລັງຊຸກດັນໃຫ້ເກີດການປ່ຽນແປງລະບອບການປົກຄອງ ວັນນະສອນ ມີລາຍລະອຽດກ່ຽວກັບເລື້ອງນີ້ມາສະເໜີທ່ານ ໃນອັນດັບຕໍ່ໄປ ການຂ້ຳບາດນ້ຳມັນຢ່າງແທ້ຈິງຂອງສະຫະລັດຕໍ່ເວເນຊູເອລາ ກຳລັງເພີ້ມຄວາມເຈັບ ປວດທາງເສດຖະກິດຕໍ່ປະເທດອາເມຣິກາໃຕ້ແຫ່ງນີ້…ບ່ອນທີ່ປະຊາຊົນຈຳນວນ ຫຼາຍລ້ານຄົນ ຍັງສືບຕໍ່ຫລົບໜີຈາກການຂາດແຄນເຂົ້າປາອາຫານແບບເຮື້ອຮັງແລະ ການກົດຂີ່ຢູ່ໃນປະເທດ ທ່ານໄມໂຄ ຊິຟເຕີ ຈາກສູນກາງສົນທະນາເຈລະຈາກັນ ຢູ່ພາຍໃນທະວີບອາເມຣິກາ ກ່າວວ່າ ມີຄົນຄາດຫວັງກັນທີ່ຜູ້ນຳສັງຄົມນິຍົມ, ທ່ານ ນິໂຄລັສ ມາດູໂຣ ຈະຖືກບັງຄັບໃຫ້ລົງ ຈາກອຳນາດໃນໄວໆນີ້…ຍ້ອນມີການລົງໂທດທີ່ນຳພາໂດຍສະຫະລັດ ແລະ ຄວາມກົດ ດັນທາງການທູດ ທີ່ຂ້ອນຂ້າງວ່າຈະຈາງລົງ ໃນຂະນະທີ່ວິກິດການຍັງສືບຕໍ່ໄປຢູ່ນີ້… ໃນເດືອນມັງກອນຜ່ານມານີ້ ສະຫະລັດ ແລະ ອີກ 50 ປະເທດອື່ນໆ ໄດ້ຮັບຮູ້ ທ່ານ ຮວນ ກວາອີໂດ, ປະທານສະພາແຫ່ງຊາດວ່າເປັນຜູ້ນຳຊົ່ວຄາວຂອງປະເທດ ພາຍຫຼັງທີ່ ທ່ານມາດູໂຣ ໄດ້ກີດກັນພວກຜູ້ສະໝັກຝ່າຍຄ້ານບໍ່ໃຫ້ເຂົ້າຮ່ວມໃນການ ເລືອກຕັ້ງປະທານາທິບໍດີໃນປີກາຍນີ້ ລັດຖະບານຂອງທ່ານທຣຳ ໄດ້ຍຸຕິການຂາຍນ້ຳມັນຂອງເວນີຊູເອລາໃນສະຫະລັດ ທີ່ກວາມເອົາເກືອບຮອດ 90 ເປີເຊັນຂອງຈຳນວນເງິນຕາຕ່າງປະເທດທາງໝົດທີ່ ເຂົ້າໄປໃນປະເທດດັ່ງກ່າວ ທ່ານມາດຸູໂຣ ແມ່ນໄດ້ທົນຕໍ່ການກົດດັນຂອງສາກົນທີ່ເພີ້ມຂຶ້ນນັ້ນ ແລະຍັງສືບຕໍ່ ຮັບການສະໜັບສະໜຸນທີ່ສຳຄັນຈາກຜູ້ນຳທາງທະຫານທີ່ຢ້ານກົວກັນວ່າຈະມີການ ແກ້ແຄ້ນຄືນຍ້ອນເຄີຍໄດ້ທຳການຂົ່ມເຫັງໃນອະດີດ ຖ້າຫາກວ່າ ຝ່າຍຄ້ານຂຶ້ນກຳ ອຳນາດ ສະຫະລັດ ຍັງໄດ້ລົງໂທດທາງດ້ານເສດຖະກິດອັນໃໝ່ຕໍ່ຄິວບາ ຊຶ່ງມີການກ່າວ ຫາວ່າ ເປັນສ່ວນນຶ່ງຂອງການສະໜັບສະໜຸນຕໍ່ລັດຖະບານຂອງທ່ານມາດູໂຣ ໂດຍການສົ່ງ ທີ່ປຶກສາທາງທະຫານ ແລະດ້ານຄວາມໝັ້ນຄົງຂອງຊາດຫຼາຍພັນຄົນໄປຊ່ວຍນັ້ນ ຣັດເຊຍ ກໍເຊັ່ນກັນ ແມ່ນໄດ້ເພີ້ມການສະໜັບສະໜຸນໃຫ້ແກ່ທ່ານມາດູໂຣ ໂດຍການ ຈັດສົ່ງພວກເຈົ້າໜ້າທີ່ທາງທະຫານໄປຊ່ວຍ…ແລະກີດກັນບໍ່ໃຫ້ມີການປະນາມຕໍ່ລັດ ຖະບານຂອງທ່ານຢູ່ໃນສະພາຄວາມໝັ້ນຄົງຂອງອົງການສະຫະປະຊາຊາດ ໃນຂະນດຽວກັນນັ້ນ ການສົນທະນາກ່ຽວກັບຄວາມເປັນໄປຂອງການປະຕິບັດການ ທາງທະຫານທີ່ນຳພາໂດຍສະຫະລັດກໍຈືດຈາງລົງເຊັ່ນກັນເມື່ອປະເຊີນກັບການຕ້ານ ຢັນຢ່າງແຮງ ຈາກບຣາຊິລ ແລະໂຄລອມເບຍ ທີ່ເປັນພັນທະມິດທີ່ສຳຄັນຢູ່ໃນຂົງເຂດນັ້ນ ທ່ານຊິຟເຕີກ່າວວ່າ ເຖິງແມ່ນວ່າການລົງໂທດຂອງສະຫະລັດ ແລະການປະທ້ວງຂອງປະຊາຊົນ ເພີ້ມຄວາມ ຮ້າຍແຮງຂຶ້ນອາດຈະຍັງສາມາດບັງຄັບໃຫ້ມີການປ່ຽນແປງແບບປະຊາທິປະໄຕຢູ່ໃນ ເວເນຊູເອລາ ຢູ່ກໍຕາມ, ຄວາມຫຍຸ້ງຍາກລຳບາກສຳລັບຊາວເວເນຊູເອລາ ຍັງບໍ່ໄດ້ມີ ຮ່ອງຮອບສະແດງໃຫ້ເຫັນວ່າ ຈະຍຸຕິລົງໃນໄວໆນີ້ ແຕ່ຢ່າງໃດເລີຍ ທ່ານໄມໂຄ ຊິຟເຕີຣ໌ ກ່າວວ່າ ໃນຂະນະທີ່ການລົງໂທດຂອງສະຫະລັດ ແລະການເພີ້ມການປະທ້ວງສາທາລະນະ ອາດສາມາດບັງຄັບໃຫ້ມີການປ່ຽນແປງແບບປະຊາທິປະໄຕ ໃນເວນີຊູເອລາ, ຄວາມຫຍຸ້ງຍາກລຳບາກ ສຳລັບຊາວເວນີຊູເອລາ ສະແດງໃຫ້ເຫັນວ່າ ມັນຍັງບໍ່ມີ ສັນຍານຂອງການຍຸຕິລົງໃນໄວໆນີ້ ແຕ່ຢ່າງໃດເລີຍ